CELEX: 32021R1770
Language: sl
Date: 2021-10-05 00:00:00
Title: Uredba Komisije (EU) 2021/1770 z dne 5. oktobra 2021 o zaprtju ribolova na orjaško rdečo kozico na geografskih podobmočjih GFCM 9, 10 in 11 za plovila, ki plujejo pod zastavo Italije ter katerih skupna dolžina je enaka ali večja od 12 metrov in manjša od 18 metrov

8.10.2021   
               
               
                  SL
               
               
                  Uradni list Evropske unije
               
               
                  L 356/27
               
            
         UREDBA KOMISIJE (EU) 2021/1770
         z dne 5. oktobra 2021
         o zaprtju ribolova na orjaško rdečo kozico na geografskih podobmočjih GFCM 9, 10 in 11 za plovila, ki plujejo pod zastavo Italije ter katerih skupna dolžina je enaka ali večja od 12 metrov in manjša od 18 metrov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,
         ob upoštevanju naslednjega:
         
                     (1)
                  
                  
                     Uredba Sveta (EU) 2021/90 (2) določa ribolovne možnosti za leto 2021.
                  
               
                     (2)
                  
                  
                     Po podatkih, ki jih je prejela Komisija, največji dovoljeni ribolovni napor za orjaško rdečo kozico na geografskih podobmočjih 9, 10 in 11 Generalne komisije za ribištvo v Sredozemlju (GFCM) za plovila, ki plujejo pod zastavo Italije ali so v njej registrirana ter katerih skupna dolžina je enaka ali večja od 12 metrov in manjša 18 metrov, za leto 2021 velja za doseženega.
                  
               
                     (3)
                  
                  
                     Zato je za navedeno skupino staležev treba prepovedati nekatere ribolovne dejavnosti –
                  
               SPREJELA NASLEDNJO UREDBO:
         
            Člen 1
            Izčrpanje napora
            Največji dovoljeni ribolovni napor, ki je bil za leto 2021 dodeljen Italiji za skupino staležev orjaške rdeče kozice na geografskih podobmočjih 9, 10 in 11 GFCM in je naveden v Prilogi, velja za doseženega od datuma iz navedene priloge.
         
         
            Člen 2
            Prepovedi
            Ribolovne dejavnosti za skupino staležev iz člena 1 s plovili, ki plujejo pod zastavo Italije ali so v njej registrirana ter katerih skupna dolžina je enaka ali večja od 12 metrov in manjša od 18 metrov, so prepovedane od datuma iz Priloge. Po navedenem datumu je zlasti prepovedano obdržati na krovu, premeščati, pretovarjati ali iztovarjati ribe iz navedenega staleža, ki jih ulovijo navedena plovila.
         
         
            Člen 3
            Začetek veljavnosti
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. oktobra 2021
            
               
                  Za Komisijo
               
               
                  v imenu predsednice
               
               Virginijus SINKEVIČIUS
               
                  član Komisije
               
            
         
         
            (1)  UL L 343, 22.12.2009, str. 1.
         
            (2)  Uredba Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju (UL L 31, 29.1.2021, str. 1).
      
      
         
            PRILOGA
            
                        Št.
                     
                     
                        15/TQ90
                     
                  
                        Država članica
                     
                     
                        Italija
                     
                  
                        Oznaka skupine ribolovnega napora
                     
                     
                        EFF2/MED2_TR2
                     
                  
                        Skupina staležev
                     
                     
                        Orjaška rdeča kozica na geografskih podobmočjih 9, 10 in 11
                     
                  
                        Skupna dolžina zadevnih plovil
                     
                     
                        ≥ 12 m in < 18 m
                     
                  
                        Datum zaprtja
                     
                     
                        15.8.2021